Lærer banket opp 13-åring - dømt til halvt år i fengsel
Gutten ble påført blåmerker og rifter, hevelse, nakkesmerter, sår i bakhodet og en lettere hjernerystelse av den storvokste mannen. Nå er læreren i 50-årene, som tidligere har vært rektor ved en annen skole i Nord-Norge, dømt til seks måneders fengsel. Den grove volden skjedde på et ungdomsarrangement ved en skole i Vesterålen i november. Ifølge dommen ble volden utøvd under særdeles skjerpende omstendigheter: Læreren var leder for et kveldsarrangement på ungdomsklubben ved skolen han jobbet på. Da fornærmede, som er elev ved en annen skole, nektet å forlate lokalet som avtalt, grep læreren inn: Han løftet 13-åringen, som allerede blødde etter lekeslåssing med kamerater, opp etter klærne og kastet han ut ytterdøren.Gutten ble deretter flere ganger og kastet eller kraftig skjøvet ned i en dørrist, løftet opp etter halsen og dyttet kraftig mot veggen. Læreren er også dømt for å ha slått fornærmede, men ikke med full styrke. Flere unge skoleelever ble skremte vitner til det som skjedde. Enkelte ønsket å gripe inn, men turte ikke fordi de var redd læreren. 13-åringen slet med vond nakke og hodepine i en måneds tid etter episoden. Han tok smertestillende og måtte flere ganger gå hjem fra skolen.Retten legger vekt på det skjeve styrkeforholdet mellom domfelte og eleven, og peker på at mannen i 50-årene er «en stor og sterk mann». Læreren har i en årrekke vært en profilert utøver og leder innen muskelidrettsmiljøet i Norge og internasjonalt, og jobbet som dørvakt i rundt 30 år. «Når en mann på hans størrelse håndterer en relativt sped 13-åring (¿) er skadepotensialet stort», skriver Vesterålen tingrett. Læreren ble i 1993 og 2003 dømt til henholdsvis ni måneder og syv måneders fengsel, også da for legemsbeskadigelse under særdeles skjerpende omstendigheter. Mannen ble suspendert fra sin stilling som leder av ungdomsklubben på skolen og tatt ut av tjeneste som lærer under politiets etterforskning.
Da 13-åringen nektet å forlate lokalet, kastet læreren ham først i bakken, så mot veggen, og slo flere ganger mot ansiktet og hodet.